на Комисията (39) (наричан по-нататък „Регламент за прилагане“), към който е приложен настоящият кратък формуляр „СО“. Текстът на посочените регламенти, както и на други документи, които са от значение, може да бъде намерен на страницата за конкуренция в уебсайта на Комисията. Обърнете внимание също така на съответните разпоредби в Споразумението за Европейско икономическо пространство (40) (наричано по-нататък „Споразумението за ЕИП“). При попълване на настоящия кратък формуляр „СО“ обърнете внимание на Известието на Комисията относно опростена процедура за разглеждане на някои концентрации (41).
 Най-общо краткият формуляр „СО“ може да се използва за уведомяване за концентрации, когато е спазено едно от следните условия:
 1.
 в случай на съвместно предприятие, съвместното предприятие не извършва или извършва незначителна действителна или очаквана дейност на територията на Европейското икономическо пространство (ЕИП). Това е така, когато:
 а)
 оборотът на съвместното предприятие и/или оборотът от дейностите, в които то участва, е по-малък от 100 млн. евро на територията на ЕИП към момента на уведомяването; както и
 б)
 общата стойност на прехвърляните на съвместното предприятие активи е по-малка от 100 млн. евро на територията на ЕИП към момента на уведомлението;
 2.
 сливат се две или повече предприятия или едно или повече предприятия придобиват самостоятелен или съвместен контрол над друго предприятие, при условие че нито един от участниците в концентрацията не участва в стопанска дейност на същия продуктов или географски пазар (42), или на продуктов пазар, разположен нагоре или надолу по веригата спрямо продуктовия пазар, на който извършва дейност друг участник в концентрацията (43)
 (44);
 3.
 сливат се две или повече предприятия или едно или повече предприятия придобиват самостоятелен или съвместен контрол над друго предприятие и:
 а)
 комбинираният пазарен дял на всички участници в концентрацията, които осъществяват стопанска дейност на един и същ продуктов и географски пазар (хоризонтални отношения), е по-малък от 20 % (45); и
 б)
 нито един от отделните или комбинираните пазарни дялове на всички участници в концентрацията, които осъществяват стопанска дейност на продуктов пазар, разположен нагоре или надолу по веригата спрямо продуктовия пазар, на който извършва дейност друг участник в концентрацията (вертикални отношения), не е равен на или по-голям от 30 % (46);
 по отношение на условията в точка 3, букви а) и б), в случай на придобиване на съвместен контрол отношенията, които съществуват само между предприятия, които придобиват съвместен контрол, не се считат за хоризонтални или вертикални отношения за целите на настоящия кратък формуляр „СО“, но може да се разглеждат като концентрация, при която възниква проблем, свързан с координация на поведението;
 4.
 дадена страна придобива самостоятелен контрол върху предприятие, върху което вече има съвместен контрол.
 Комисията може да приеме краткия формуляр „СО“ също така, когато двама или повече от участниците в концентрацията са в хоризонтални отношения (47), при условие че увеличението („делта“) на индекса Herfindahl-Hirschman („HHI“) вследствие на концентрацията е под 150 (48) и общият пазарен дял на страните е под 50 % (49). Комисията ще вземе решение за всеки конкретен случай дали при конкретните обстоятелства в съответния случай увеличението в равнището на пазарната концентрация, изразено с делта на индекса HHI, е такова, че краткият формуляр